Gorm Rambøll Jensen er græsavler i Skørping. Han eksporterer græs til hele verden, og er en af de landmænd, der også leverer græs til VM i Rusland. Han leverede også græs til banerne, der blev brugt til VM i både 2010 og 2014. - Det er sjovt, at vi har kvalificeret os i de seneste tre VM, og det er en lille smule mere end vores eget landshold har, lyder det fra Gorm Rambøll Jensen. Landmændene har udviklet en særlig græssort, der er særlig slidstærk, og derfor egnet til fodboldbaner. - Den er utrolig vinterfast. Den er slidstærk og så har den et stort rodnet. Nu når den skal bruges på de russiske baner, hvor der også godt kan være nogle hårde vintre, siger Gorm Rambøll Jensen.

Referat:
En nordjysk landmand har en særlig aktie i VM i Rusland i år. Han er nemlig en af de danske landmænd, der står bag græsunderlaget på 8 ud af de i alt 12 stadioner til VM i Rusland.